เรื่องร้องเรียน: ตรวจแล้วไม่ทำตามกฎหมาย เทศกิจบางนา  วินขี่รถบนฟุตปาธ
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue โดยมีเนื้อความว่า ตรวจแล้วไม่ทำตามกฎหมาย เทศกิจบางนา วินขี่รถบนฟุตบาท นั้น                                                                           สำนักงานเขตบางนาได้เคยชี้แจงข้อเท็จจริงให้ผู้แจ้งทราบแล้วว่า วินจักรยานยนต์รับจ้างดังกล่าวตามภาพได้รับการอนุญาตให้ใช้สถานที่ตามที่แจ้งเป็นที่พักรถและเป็นจุดจอดรอบริการรับ-ส่งผู้โดยสาร ซึ่งในแต่ละวันมีผู้ใช้บริการเป็นจำนวนมากในช่วงชั่วโมงเร่งด่วน เช้า-เย็น มานานกว่า 10 ปี เป็นที่ตอบโจทย์ของคนในสังคมเมืองที่ต้องการความรีบด่วน ในช่วงที่มีสภาพการจราจรติดขัดในแต่ละวัน การจอดรถทำการจอดในส่วนที่เป็นทางเข้า-ออกของโรงงานแห่งหนึ่งซึ่งปัจจุบันปิดตัวอยู่ บางส่วนจอดบนผิวการจราจร โดยเว้นช่องทางเดินสำหรับประชาชนในการสัญจรไป-มาได้ตามปกติ และในทุก ๆ วันได้ให้เจ้าหน้าที่เทศกิจตรวจตรากวดขันบริเวณนั้นอย่างต่อเนื่อง (ภาพถ่ายดังแนบ) รายใดที่ฝ่าฝืนก็ได้ดำเนินการกวดขันจับกุมเปรียบเทียบปรับเพื่อบังคับการให้เป็นไปตามกฎหมายตามสมควรแล้วแต่กรณี โดยใช้หลักนิติศาสตร์ควบคู่ไปกับรัฐศาสตร์ เพื่อให้ประชาชนอยู่ร่วมกันได้ในสังคมอย่างปกติสุข
ความเห็นของผู้แจ้ง: ทำตามกฎหมาย
พื้นที่: แขวงบางนาเหนือ เขตบางนา กรุงเทพมหานคร